लंबलू में 33 केवी का नया विद्युत सब स्टेशन बनेगा
लंबलूइलाकेमें जल्द ही 33 केवी का नया विद्युत सब स्टेशन बनेगा। पिछले कई सालों से इस इलाके में सब-स्टेशन स्थापित करने की बात चल रही थी। विद्युत बोर्ड ने अब इस करोड़ों की लागत से बनने वाले सब-स्टेशन को फाइनल हरी झंडी दे दी है।
कुछ माह पहले सबस्टेशन को खोलने के लिए हमीरपुर से बोर्ड को प्रोजेक्ट रिपोर्ट बना कर भेजी गई थी। बोर्ड की मीटिंग में इसे सैद्धांतिक मंजूरी मिलने के बाद जमीन की तलाश करने को कहा गया था। शुक्रवार को लंबलू और गसौता के बीच जगह सिलेक्ट कर ली गई है। जमीन फाइनल होने के बाद सबस्टेशन खोलने का रास्ता साफ हो गया है।
सब स्टेशन के लिए गसोता के नजदीक करीब 6 कनाल जमीन फाइनल हो गई है। स्थानीय एक्सईएन की अगुवाई में एक टीम ने साइट विजिट कर इसे चयनित कर लिया है। स्थानीय लोगों ने भी जमीन देने के लिए मौके पर अपनी सहमति बोर्ड को दे दी है। अब लैंड ट्रांसफर की औपचारिकता जल्द ही पूरी की जाएगी, उक्त स्टेशन के निर्माण पर तीन से चार करोड़ की लागत आएगी। लंबलू इलाके का सारा विद्युत सिस्टम और सप्लाई अभी मटनसिद्ध सबस्टेशन से ही चलती है, जो 8 से 10 किलोमीटर दूर पड़ता है। नया सबस्टेशन हमीरपुर विद्युत डिवीजन के तहत ही काम करेगा।
दर्जनोंगांवों को मिलेगा फायदा : लंबलूमें नया सब स्टेशन बनने से इलाके के दर्जनों गांवों के उपभोक्ताओं को इसका फायदा मिलेगा। बेहतर सप्लाई से ओवरलोड और कम वोल्टेज जैसी दिक्कतें भी इसे दूर होंगी। लोग लंबे समय से यहां सब स्टेशन खोलने की मांग करते आए हैं, अब जल्द ही उन्हें इसकी सुविधा मिलने जा रही है। जमीन फाइनल होने के बाद इसकी अप्रूवल का केस इसी माह बोर्ड को शिमला भेजा जाएगा। दफ्तर नजदीक खुलने से उन्हें सारी सेवाएं भी अब नजदीक ही मिल जाया करेंगी, नया स्टॉफ भी यहां तैनात किया जाएगा 33 केवी सबस्टेशन कई नई हाईटेक सेवाओं से लैस होगा।
^गसोता के पास 33 केवी के नए सब स्टेशन के लिए करीब 6 कनाल भूमि चयनित कर ली गई है। स्थानीय लोगों ने भी इसके लिए अपनी सहमति दे दी है, जल्द ही जमीन का केस बोर्ड के पास शिमला फाइनल अप्रूवल को भेजा जाएगा। अशोककुमार, एक्सईएन, विद्युत डिविजन, हमीरपुर
hin_Deva hin_Deva hin_Deva hin_Deva hin_Deva hin_Deva